CELEX: 32017D0319
Language: bg
Date: 2017-02-21 00:00:00
Title: Решение за изпълнение (ЕС) 2017/319 на Съвета от 21 февруари 2017 година за изменение на Решение за изпълнение 2013/677/ЕС за предоставяне на разрешение на Люксембург да въведе специална мярка за дерогация от член 285 от Директива 2006/112/ЕО относно общата система на данъка върху добавената стойност

24.2.2017   
            
            
               BG
            
            
               Официален вестник на Европейския съюз
            
            
               L 47/7
            
         РЕШЕНИЕ ЗА ИЗПЪЛНЕНИЕ (ЕС) 2017/319 НА СЪВЕТА
   от 21 февруари 2017 година
   за изменение на Решение за изпълнение 2013/677/ЕС за предоставяне на разрешение на Люксембург да въведе специална мярка за дерогация от член 285 от Директива 2006/112/ЕО относно общата система на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395 от нея,
   като взе предвид предложението на Европейската комисия,
   като има предвид, че:
   
               (1)
            
            
               Съгласно член 285 от Директива 2006/112/ЕО държавите членки, които не са упражнили възможността за избор по член 14 от Втора директива 67/228/ЕИО на Съвета (2), могат да освободят от данъка върху добавената стойност (ДДС) данъчно задължените лица, чийто годишен оборот е не по-висок от 5 000 EUR или тяхната равностойност в национална валута. Те могат също да предоставят прагово освобождаване на данъчно задължените лица, чийто годишен оборот превишава тавана, определен от тях за тяхното прилагане.
            
         
               (2)
            
            
               С Решение за изпълнение 2013/677/ЕС на Съвета (3) на Люксембург бе дадено разрешение, под формата на мярка за дерогация от член 285 от Директива 2006/112/ЕО („мярката за дерогация“), до 31 декември 2016 г. да освобождава от ДДС данъчно задължени лица, чийто годишен оборот е не по-висок от 25 000 EUR.
            
         
               (3)
            
            
               С писмо, заведено в Комисията на 26 септември 2016 г., Люксембург поиска разрешение за удължаване на мярката за дерогация, считано от 1 януари 2017 г., и в същото време — за увеличаване на прага от 25 000 EUR на 30 000 EUR.
            
         
               (4)
            
            
               С писма от 4 октомври 2016 г. Комисията информира останалите държави членки за отправеното от Люксембург искане. С писмо от 5 октомври 2016 г. Комисията уведоми Люксембург, че разполага с цялата необходима информация, за да разгледа искането.
            
         
               (5)
            
            
               Съгласно информацията, предоставена от Люксембург, още 970 данъчно задължени лица евентуално биха могли да се възползват от тази мярка, за да намалят своите задължения по ДДС, посочени в дял XI, глави 2—6 от Директива 2006/112/ЕО. Съответно тежестта върху данъчната администрация за събиране на данъци и одитиране на малките предприятия също ще бъде намалена.
            
         
               (6)
            
            
               Предвид факта, че мярката за дерогация ще доведе до намаляване на задълженията, свързани с ДДС, за малките предприятия, като те все пак имат право да изберат да прилагат общия режим за ДДС в съответствие с член 290 от Директива 2006/112/ЕО, на Люксембург следва да бъде разрешено да прилага увеличения праг до 31 декември 2019 г.
            
         
               (7)
            
            
               Дерогациите обикновено се предоставят за ограничен срок, за да може да се прецени дали мерките за дерогация са подходящи и ефективни. Освен това, членове 281—294 от Директива 2006/112/ЕО относно специалния режим за малките предприятия са предмет на преразглеждане и поради това е възможно директива за изменение на посочените разпоредби да влезе в сила преди 31 декември 2019 г. Поради това мярката за дерогация следва да бъде ограничена във времето и да се придружава от клауза за изтичане на срока на действие.
            
         
               (8)
            
            
               За да се гарантира постигането на преследваните с мярката за дерогация цели, по-специално избягването на неблагоприятни ефекти и осигуряването на еднакви условия на конкуренция, е целесъобразно настоящото решение да започне да се прилага от 1 януари 2017 г. Чрез предвиждането на ретроактивно приложение на мярката за дерогация се зачитат правните очаквания на засегнатите лица, тъй като мярката за дерогация не накърнява правата и задълженията на икономическите оператори или физическите лица.
            
         
               (9)
            
            
               Съгласно предоставената от Люксембург информация увеличеният праг ще има незначително въздействие върху общия размер на данъчните приходи, събирани на етапа на крайното потребление.
            
         
               (10)
            
            
               Исканата мярка за дерогация е в съответствие с целите на Съобщението на Комисията „Мисли първо за малките!“„Small Business Act“ за Европа от 25 юни 2008 г.
            
         
               (11)
            
            
               Мярката за дерогация няма отражение върху собствените ресурси на Съюза, набирани от ДДС, тъй като Люксембург ще извърши изчисление на компенсация по член 6 от Регламент (ЕИО, Евратом) № 1553/89 на Съвета (4).
            
         
               (12)
            
            
               Поради това Решение за изпълнение 2013/677/ЕС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Членове 1 и 2 от Решение за изпълнение 2013/677/ЕС се заменят със следното:
   
      „Член 1
      Чрез дерогация от член 285 от Директива 2006/112/ЕО на Люксембург се разрешава да освободи от ДДС данъчно задължените лица с годишен оборот до 30 000 EUR.
      Член 2
      Настоящото решение поражда действие в деня на нотифицирането му.
      Настоящото решение се прилага от 1 януари 2017 г. до 31 декември 2019 г. или до влизането в сила на директива за изменение на членове 281—294 от Директива 2006/112/ЕО, отнасящи се до специалния режим за малките предприятия, в зависимост от това коя дата настъпи по-рано.“
   
   Член 2
   Адресат на настоящото решение е Великото херцогство Люксембург.
   
      Съставено в Брюксел на 21 февруари 2017 година.
      
         
            За Съвета
         
         
            Председател
         
         E. SCICLUNA
      
   
   
      (1)  ОВ L 347, 11.12.2006 г., стр. 1.
   
      (2)  Втора директива 67/228/ЕИО на Съвета от 11 април 1967 година за хармонизиране на законодателствата на държавите членки относно данъците върху оборота — структура и процедури за прилагане на общата система на данъка върху добавената стойност (ОВ 71, 14.4.1967 г., стр. 1303/67).
   
      (3)  Решение за изпълнение 2013/677/ЕС на Съвета от 15 ноември 2013 г. за предоставяне на разрешение на Люксембург да въведе специална мярка за дерогация от член 285 от Директива 2006/112/ЕО относно общата система на данъка върху добавената стойност (ОВ L 316, 27.11.2013 г., стр. 33).
   
      (4)  Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (ОВ L 155, 7.6.1989 г., стр. 9).